પૂર્વ આફ્રિકન દેશ યુગાન્ડામાં તાજેતરમાં નવતર ટેક્સ લાદવામાં આવ્યો છે અને એ માટે લોકોમાં જબરો ગુસ્સો ફાટ્યો છે. આ ટેક્સ છે તેમના સોશિયલ મીડિયાના યુઝ પરનો. મતલબ કે જો આ દેશમાં કોઇએ ટ્વિટર, ફેસબુક, વોટ્સએપ, ઇન્સ્ટાગ્રામ, સ્નેપચેટ કે એવી કોઇ પણ સોશિયલ મીડિયા વેબસાઇટનો ઉપયોગ કરવો હોય તો એ માટે એકસ્ટ્રા ટેક્સ ભરવો પડશે. માર્ચ મહિનામાં યુગાન્ડાના પ્રેસિડેન્ટ યોવેરી મુસેવેનીએ પહેલી વાર ફેસબુક જેવી વેબસાઇટ પર ઓનલાઇન ગોસિપ કરનારાઓ માટે ટેક્સ હોવો જોઇએ એવી ડિમાન્ડ કરેલી.